
Tisztelt Képviselő-testület!

A víziközmű- szolgáltatásról szóló 2011. évi CCIX. Törvény (továbbiakban: Vksztv.) 11. § (1) bekezdése szerint, a víziközmű- szolgáltatás hosszútávú biztosítása érdekében ágazatonként (vízszolgáltatás, csatornaszolgáltatás) 15 év időtávra gördülő fejlesztési tervet kell készíteni.

A gördülő fejlesztési terv felújítási és pótlási tervből, valamint beruházási tervből áll.

A gördülő fejlesztési tervek tartalmi követelményeire részletes jogi szabályozás nem került kiadásra.

Önkormányzatunk a víziközművek üzemeltetésére bérleti- üzemeltetési szerződést a Bácsvíz Zrt-vel kötött. A Vksztv. 11. § (2) és (3) bekezdése értelmében bérleti- üzemeltetési szerződés esetén a felújítási, pótlási, valamint beruházási tervet is az ellátásért felelősnek kell elkészíteni és benyújtani jóváhagyásra a Magyar Energetikai és Közmű- szabályozási Hivatalhoz (továbbiakban: Hivatal) szeptember 15-ig.
A Bácsvíz Zrt. kérte, hogy az Önkormányzat adjon megbízást számára, hogy helyette és nevében a gördülő fejlesztési tervet elkészítse és a Hivatalhoz jóváhagyásra benyújtsa. A határidők betartása miatt a meghatalmazást aláírtam.

Kérem a Tisztelt Képviselő-testületet utólagosan hagyja jóvá a dokumentumokat.
Előterjesztésem mellékletét képezi a gördülő fejlesztési terv, valamint a meghatalmazás.

Határozati javaslat: 

Martfű Város Önkormányzat Képviselő-testülete

……./2014. (IX.18.) Ö. határozata

a víziközművek gördülő fejlesztési tervéről

Martfű Város Önkormányzata Képviselő-testülete megtárgyalta a víziközművek gördülő fejlesztési tervére vonatkozó előterjesztést és az alábbiak szerint döntött:

Martfű Város Önkormányzata Képviselő-testülete utólagosan jóváhagyja a határozat mellékletét képező víziközművek gördülő fejlesztési tervét, valamint a Bácsvíz Zrt. számára adott meghatalmazást.

Erről értesülnek: 

1. Jász-Nagykun-Szolnok Megyei Kormányhivatal

2. Bácsvíz Zrt.

Martfű, 2014. szeptember 8.

